NaiveNeuron/SloPal huggingface dataset:
Kuffa, Štefan, poslanec NR SR (2015-02-10):
Ďakujem za slovo. Vážený pán premiér, začnem tou úvodnou vetou, ktorú si začal, a potom si to nejak tak nerozvinul: na Balkáne aspoň neumierajú ľudia. Tak som sa nad tým zamyslel. Minule som to spomenul. Ale keď si to v úvode spomenul, faktom je to, že na Balkáne ľudia zomierali. A to je tá paralela vytvorená medzi tým Balkánom a novodobým Balkánom, ak by som to nazval, a to je Ukrajina. Aj tuná zomierajú nevinní ľudia. Ale, žiaľ, musím povedať, že aj my, aj naša krajina sme sa podpísali pod to nevinné zomieranie týchto ľudí. Aj my sme boli tí, a práve v pozícii premiéra, keď si bol, a to bol ten prelet nad našou krajinou. A ono naozaj to otvorenie toho neba, to je to otvorenie večnosti pre mnohých ľudí, ktorí sa tam nepýtajú. Aj dnes je to rovnaká situácia na Ukrajine. Balkán bol bombardovaný bez mandátu OSN, bez mandátu OSN bol bombardovaný. Ale to vynechávame. A to je tá rétorika, to je tá rétorika studenej vojny. Áno, potom však kritizujeme Putina, ktorý povie, že však studená vojna, obdobie studenej vojny, neskončila, len bola nejak, nejak takto utlmená. Sankcie nemôžu byť cieľom proti Rusku. Áno, nemôžu byť cieľom, sú prostriedkom, ale nemôžu byť cieľom. Sankcie, ktoré proti Rusku sú, tak vidíme, že sú rovnako zničujúce aj pre tých, ktorí uplatňujú tieto sankcie. Aj naša krajina, má to negatívny dopad aj pre mnohé slovenské podniky. Veľakrát nie sú to možno nejaké extra veľké, ale stredné podniky, ktoré ohlasujú prepúšťanie, ktoré obchodovali s Ruskom. Nedá sa tuná na všetko reagovať, lebo je tu krátkosť času. Ale kríza bude pokračovať dovtedy, kým sa Ukrajinci nedohodnú sami, citoval si tuná Putina. Ale kto začal tie nepokoje a ten Majdan uprostred hlavného mesta Kyjeva? Samotní Ukrajinci... (Prerušenie vystúpenia časomerom. Potlesk.)
Danko, Andrej, predseda NR SR (2016-10-11):
Ďakujem pán poslanec, na vystúpenie pána poslanca jedna faktická poznámka, pán Ondrej Dostál. Uzatváram možnosť prihlásenia faktických poznámok. Poprosím, pán poslanec Ondrej Dostál.
Kuciaňová, Magdaléna, poslankyňa NR SR (2016-03-23):
Sľubujem. (Potlesk.)
Hrnčiar, Andrej, podpredseda NR SR (2018-09-18):
Reakcia na faktické poznámky – pán poslanec Kollár.
J. Tkáčová, poslankyňa: (2008-04-03):
Súhlasím aj s tým, že z formálnej stránky bol prístup predkladateľov veľmi neseriózny, lebo vždy sa zaužívalo to, že sme sa košickí poslanci z parlamentu zišli a dohodli sme sa naprieč straníckemu spektru o všetkých zmenách, ktoré pre Košice navrhla komunálna politika v meste. A z vecnej stránky je tento návrh zákona zlomyseľný. Tú vašu zlomyseľnosť dokazuje to, že absentujú prechodné a záverečné ustanovenia, v ktorých by sa ustanovilo, od ktorého obdobia sa bod 2, v ktorom stanovujete počet námestníkov na dva, uplatní. Pretože tak, ako je predložený návrh zákona, vyplýva z neho, že s účinnosťou zákona vlastne musí byť v ten deň už počet námestníkov dva. A toto z legislatívnej stránky nie je v poriadku, pretože tento postup jednak zaváňa retroaktivitou a jednak musí byť upravený v prechodných ustanoveniach. A podporíme určite pozmeňujúci návrh, ktorý predloží pani poslankyňa Sabolová, aby sa tento návrh na dvoch námestníkov primátora uplatnil až po voľbách v roku 2010. Pretože my principiálne nie sme proti tomuto návrhu, ale sme proti forme, akou ste ho predložili. Vy totiž reagujete na situáciu v meste Košice, kde ste v komunálnych voľbách pohoreli a snažíte sa vstúpiť do pomeru síl nie cez vyjednávanie v komunálnej politike, ale cez silu svojej vládnej väčšiny v parlamente. A to, myslím si, nie je v poriadku a nie je to ani slušné. Ďakujem.
Novotný, Viliam, poslanec NR SR (2015-05-13):
Ďakujem pekne. Ja rozumiem vystúpeniu pána poslanca Blanára, lebo takisto je zriaďovateľom mnohých stredných škôl v Žilinskom samosprávnom kraji. A nechcem z toho robiť politiku. Súhlasím aj s touto výzvou. Ja som počul vystúpenie pána premiéra na sneme ZMOS-u, kde teda avizoval posilnenie kompetencií starostov vo vzťahu k základným školám, ktoré zriaďujú, aj vo vzťahu k rade školy, aj vo vzťahu k riaditeľovi. Nejdem teraz do detailov, ako to hovoril vtedy pán premiér. Vy ste dnes vo svojom vystúpení hovorili aj tom, pán poslanec, že teda iba treba zrovnoprávniť zriaďovateľov obce so zriaďovateľmi, povedzme, cirkvami alebo súkromnými subjektmi. Faktom je, že je tu určitý ale rozdiel. A ten rozdiel, ktorý ja vnímam, je taký, že ak sa cirkev alebo nejaký súkromný subjekt práva rozhodne zriadiť svoju školu, investuje do toho svoje finančné prostriedky a má jasnú predstavu o tom, čo by chcel takouto školou dosiahnuť, aký vyučovací proces tam má prebiehať, vidím tak mnohé školy (Montessori) na Slovensku, že má vlastnú predstavu, a teda je logické, že ju realizuje prostredníctvom riaditeľa, ktorý je v tejto škole. Čo sa týka ale škôl, ktorých zriaďovateľom sú obce, tie sa dostali do zriaďovateľskej povinnosti obcí prenesením kompetencií zo štátu, čiže vlastne štát časť svojich kompetencií aj štátny vzdelávací proces zveril týmto obciam. Úlohou obce z tohto môjho hľadiska je starať sa o to, aby škola dobre fungovala a bola technicky, materiálne dobre vybavené, ale riaditeľ školy má predovšetkým kompetenciu vo vzťahu k tomu, ako organizuje vyučovací proces, ako prebieha vzdelávanie a kvalita vzdelávania žiakov. A tu si nie som celkom istý, či posilňovanie kompetencií starostov je práve to, čo potrebujeme na skvalitnenie našich škôl. Skôr si myslím, že je to naopak. Ďakujem.
Fecko, Martin, poslanec NR SR (2017-02-14):
Ďakujem pekne. Pán predsedajúci, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov.
Viskupič, Marián, poslanec NR SR (2022-02-03):
Ďakujem pekne za slovo, pán predsedajúci. Pán kolega Kremský, aj ja som pravičiar, aj ja verím v neviditeľnú ruku trhu a v konkurenciu. Určite existuje veľa možných vylepšení systému poskytovania právnych služieb smerom k vyššej miere konkurencii, konkurencie v systéme, z ktorej by teda profitovali používatelia týchto služieb, ale nie je dobré zavádzať pravidlá nerešpektovaním pravidiel, nie je dobré zavádzať právo nerešpektovaním práva. Čiže obsah určite je po nejakej stránke dobrý, ale tá forma, tak ako povedal aj kolega Dostál, asi by mala byť trošku iná. Ďakujem pekne.
Hrnčiar, Andrej, podpredseda NR SR (2019-02-18):
Pán poslanec Poliačik.
Vaľová, Jana, poslankyňa NR SR (2022-02-22):
Vážený pán predsedajúci, vážené kolegyne a kolegovia, milí občania, vidíte, že všetci čítame zo spisu na pokračovania a to z toho dôvodu, že v médiách sa to nedočítate, nikto vám to nepovie a myslím si, že to nevedia ani koaliční poslanci. Jednoducho dostali inštrukcie a možnože ani pána ministra, ani pani ministerky vôbec nezaujíma, čo sa dialo v skutočných prepisoch, ktoré potvrdila SIS, pretože dnes by tu niekto sedel. Ale dnes tu z vlády nesedí nikto. Buď nemôžu počúvať tie ohavnosti, lebo ja ako žena to musím nazvať, že je to ohavnosť, alebo jednoducho... pán Žiak, nevykrikujte na mňa, prosím vás, dobre? ... alebo jednoducho (zaznievanie gongu) a myslím si, že nemôžu počúvať tie ohavnosti, lebo keď tu bola minule pani Mária Kolíková, tak som jej povedala, že či ako žena môže prísť, to bolo v piatok, a schvaľovať také veci ako žena, že zapáľme žene, ktorú si podľa mňa, ktorá pracuje v Policajnom zbore v tak ťažkej práci, „zapáľme Santusovej auto kanistrom. Len ju treba, keby sme tú Santusovú normálne mohli spraviť a do väzby je... drbnúť.“ Nebudem čítať tie hrubé slová. „Len vieš, aby sme neostali ako najväčší...“ Myslím, že tým, že to čítame, tak ľudia vedia, čo zostali. A najhoršie je na tom, že treba Santusovú monitorovať, elektronický pohyb auta a že na to bude treba príkaz, povedal Ďurka: „Na to sa ja môžem vykašľať, mne stačí, že budem vedieť.“ Vážení, 8. júla mám presne narodeniny, pán Magula povedal: „Úlohou je spraviť SMER – zločineckú skupinu a tak úplne zničiť opozíciu.“ Začnem čítať o chvíľu zo spisov, je to niečo strašné, čo sa dialo a čo sa deje. Ja sa viem vcítiť do rodiny tejto ženy. Prepáčte, ešte kým začnem čítať, vy tu plačete, je tu pán kolega, že mu nalepili plagátik na dvere, že je zradca. Že mu prišli traja ľudia povedať pred dvere, čo si o ňom myslia, a obhajujete tu zločiny a zverstvá, kedy policajtke mali poliať auto kanistrom, kopnúť ju do pi... pomstiť sa jej rodine. Akí ste vy útlocitní? Podávate trestné oznámenia za to, že vám napíšu na facebooku, že nie sú spokojní, že ste zradcovia, že nie sú spokojní. Prečo ste, pán kolega, tu sedíte, nepodali trestné oznámenie, aby ste ochránili túto ženu, Santusovú, že jej títo policajti z prepisov, ktoré potvrdila SIS, chcú ju kopnúť, chcú ju podpáliť? V akej spoločnosti žijeme, preboha? Tak vy máte tie srdiečka útlocitné, a necháte ľudí kopať, páliť, biť a podobne? Je to niečo hrozné. Ja ako žena, ale idem to čítať. (Reakcie z pléna. Prerušenie vystúpenia predsedajúcim.)
P. Hrušovský, predseda NR SR: (2005-11-08):
Chcem vás informovať ešte predtým, ako otvorím rokovanie, že o ospravedlnenie svojej neúčasti na dnešnom rokovacom dni požiadal pán poslanec Danko a pán poslanec Muňko. Podľa dohody, ktorú sme prijali na poslaneckom grémiu, dnešné rokovanie začneme prerokúvaním návrhu poslanca Národnej rady Slovenskej republiky Tibora Cabaja na vydanie ústavného zákona o skrátení volebného obdobia Národnej rady Slovenskej republiky . Návrh ste dostali ako tlač 1307, návrh na jeho pridelenie výborom máte ako tlač 1314. Dávam teraz slovo pánovi poslancovi Cabajovi a prosím ho, aby Národnej rade Slovenskej republiky uviedol a odôvodnil návrh ústavného zákona o skrátení volebného obdobia Národnej rady. Nech sa páči, pán poslanec.
Glváč, Martin, podpredseda NR SR (2017-09-14):
Ďalšia otázka je opäť od pána poslanca Janckulíka ministrovi dopravy a výstavby Árpádovi Érsekovi a znie: „Vážený pán minister, koncom roka 2008 bolo slávnostné odovzdanie prepojenie medzi Kysuckou novou Bystricou a Oravskou Lesnou v dĺžke 9,5 km a v hodnote 73 miliónov eur. Táto cesta bola skolaudovaná až v júni 2011 kvôli dodatočným požiadavkám na vybudovanie 4,5 km dlhého chodníka a potiahnutiu nového koberca vo Vychylovke. V súčasnosti je už takmer neuveriteľných 9 rokov cesta II/520 pre vodičov iba v dočasnom užívaní. Hoci by mala byť v správe Žilinského samosprávneho kraja, ten ju roky odmieta prevziať kvôli neodstráneným závadám a dočasný správca, Slovenská správa ciest, argumentuje nedostatkom financií na opravy. Dostali sme sa do začarovaného kruhu a cesta akoby nemala pána. Nie je tam žiadna pravidelná údržba. Povrch vozovky ja značne porušený, sú poškodené zvodidlá od vyvrátených stromov a autohavárií a dokonca i v tomto období nájdeme na vozovke zimný posyp. Je neuveriteľné, že taký dlhý čas nedošlo k náprave a vyzerá to tak, ako keby niekomu záležalo na tom, aby sa táto cesta dostala do havarijného stavu a mohla byť uzatvorená. Pán minister, akým spôsobom môže byť ministerstvo dopravy nápomocné pri riešení tohto dlhotrvajúceho stavu, ktorý roky trápi miestnych ľudí?“ Nech sa páči.
Simon, Zsolt, poslanec NR SR (2018-10-23):
Ďakujem pekne. Kolegovia, čo dodať? Charakter sa ukáže pri hlasovaní.
Ďuriš Nicholsonová, Lucia, podpredsedníčka NR SR (2018-02-09):
Pán spravodajca.
Figeľ, Ján, podpredseda NR SR (2013-12-04):
Ďakujem pekne. Chcete niečo dodať k tomu, pani Mezenská? Nie. Ďakujem. Pán navrhovateľ, ak máte krátke slovo, nech sa páči. Ak nie, tak. Nech sa páči.
P. Hrušovský, predseda NR SR: (2004-10-28):
(Hlasovanie.) 139 prítomných, 138 za, 1 sa zdržal. Bod 7 zo spoločnej správy sme schválili.
P. Paška, predseda NR SR: (2010-03-04):
(Hlasovanie.) 132 prítomných, 53 za, 38 proti, 41 sa zdržalo. Návrh sme neschválili.
Pčolinský, Peter, podpredseda NR SR (2023-03-23):
Ďakujem. Dve faktické. S prvou pán poslanec Linhart.
Kollár, Boris, predseda NR SR (2021-10-21):
Ďakujem. S procedurálnym návrhom ďalej vystúpi pán poslanec Pročko. Nech sa páči.
Sedlák, Justín, poslanec NR SR (2023-12-07):
Dobrý deň prajem, pán predseda, dajte, prosím, hlasovať o tom, že Národná rada Slovenskej republiky prerokuje návrh vlády v skrátenom legislatívnom konaní.
Šeliga, Juraj, podpredseda NR SR (2021-04-01):
Ďakujem. Prezentujme sa, prosím, a hlasujme. (Hlasovanie.) Prítomných 121, za 94, proti 1, zdržalo sa 26, hlasovali všetci. Sme v treťom čítaní . Pýtam sa, či sa niekto hlási v rozprave v treťom čítaní. Nikto. Ďakujem. Vyhlasujem rozpravu za skončenú. Poprosím, pani spravodajkyňa, uveďte návrh hlasovania o návrhu zákona ako o celku.
Jurinová, Erika, podpredsedníčka NR SR (2015-03-25):
Vážená pani poslankyňa, vážení páni poslanci, otváram desiaty rokovací deň 48. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Jaroslav Baška, Dušan Bublavý, Gabriel Csicsai, Jaroslav Demian, pani poslankyne Mária Janíková a Emília Müllerová. Na zahraničnej pracovnej ceste je predseda Národnej rady Peter Pellegrini a poslankyňa Eva Horváthová. Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 595/2003 Z. z. o dani z príjmov v znení neskorších predpisov . Návrh zákona je uverejnený ako tlač 1452. Návrh na jeho pridelenie na prerokovanie výborom je v rozhodnutí č. 1459. Dávam slovo pani poslankyni Janke Kiššovej, aby za skupinu poslancov návrh zákona uviedla.
P. Paška, predseda NR SR: (2007-12-04):
(Hlasovanie.) 146 prítomných, 83 za, 61 sa zdržalo, 2 nehlasovali. Tento bod sme schválili.
Kollár, Boris, predseda NR SR (2023-03-30):
Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spravodajca, prosím, uveďte odporúčanie gestorského výboru.
P. Hrušovský, predseda NR SR: (2003-09-23):
vládnom návrhu zákona o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov . Vládny návrh zákona ste dostali ako tlač 285, spoločnú správu výborov máte ako tlač 285a. Prosím teraz ministra práce, sociálnych vecí a rodiny Slovenskej republiky Ľudovíta Kaníka, aby vládny návrh zákona pred poslancami Národnej rady uviedol a odôvodnil. Pán minister, máte slovo.
Sulík, Richard, predseda NR SR (2011-02-11):
Ďakujem. S faktickou poznámkou sa neprihlásil nikto. Nemáme ani ďalších rečníkov. Vyhlasujem rozpravu za skončenú. Chce zaujať stanovisko navrhovateľka? Nech sa páči.
Sulík, Richard, predseda NR SR (2010-12-09):
Ďakujem pekne. Pán poslanec Zelník.
A. Belousovová, podpredsedníčka NR SR: (2009-04-22):
Teraz má slovo spravodajkyňa, ktorú určil navrhnutý gestorský ústavnoprávny výbor, pani poslankyňa Katarína Tóthová, nech sa páči.
Bugár, Béla, podpredseda NR SR (2017-04-07):
Nech sa páči, pani poslankyňa Blahová.
Sulík, Richard, poslanec NR SR (2013-06-18):
Ďakujem pekne. No pekne ste to zhrnuli, pán Gál, všetky tie vecné argumenty, s tým sa dá len súhlasiť a máte teraz vy sám možnosť vidieť, že jediný protiargument od kolegov zo SMER-u je ten, že docent Čentéš skartoval nedopatrením a zároveň zmazal z počítača nejakú výpoveď, o ktorej človek, ktorý vypovedal, teda Igor Matovič povedal, že sa nič obsahom nezmenilo. Toto je tak smiešny, tak úbohý dôvod, že človek môže len skonštatovať, je to smutné, k akej silnej koncentrácii moci dochádza. A možno si kolegovia zo SMER-u uvedomia, že takto silno koncentrovať moc do rúk jedného človeka, to sme tu už raz zažili, teda nie my, ale aj my trochu, ale v Európe najmä pred 70 rokmi alebo 80 rokmi. Otázka je, či toto je naozaj ten správny postup. Ďakujem.
P. Paška, predseda NR SR: (2008-01-21):
Nech sa páči, máte slovo.
Jurinová, Erika, podpredsedníčka NR SR (2015-05-29):
Prosím vás, nevyrušujte pána rozprávajúceho!
Viskupič, Marián, poslanec NR SR (2023-03-14):
Ďakujem pekne za slovo. Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady Slovenskej republiky o výsledku prerokovania návrhu poslancov Národnej rady Slovenskej republiky Petra Kremského, Milana Kuriaka, Richarda Vašečku, Petra Libu, Petra Vonsa na vydanie zákona, ktorým sa dopĺňa zákon Národnej rady Slovenskej republiky č. 145/1995 o správnych poplatkoch v znení neskorších predpisov (tlač 1379), vo výboroch Národnej rady Slovenskej republiky v druhom čítaní. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov: Národná rada uznesením č. 1995 z 8. februára 2023 pridelila návrh poslancov týmto výborom Národnej rady Slovenskej republiky: výboru pre financie a rozpočet, ústavnoprávnemu výboru a tiež výboru pre verejnú správu a regionálny rozvoj. Zároveň určila výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol tento návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory toto stanovisko: odporúčanie pre Národnú radu návrh schváliť s pozmeňujúcimi a doplňujúcimi návrhmi, výbor pre financie a rozpočet uznesením č. 434 zo dňa 13. marca a ústavnoprávny výbor svojím rozhodnutím č. alebo uznesením č. 697 a takisto výbor pre, aha, pardon, výbor pre verejnú správu a regionálny rozvoj o návrhu nerokoval, keďže nebol uznášaniaschopný. Z uznesení výborov uvedených pod bodom III tejto, tejto správy vyplývajú pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy 1, číslo 1 až 4 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade návrh zákona schváliť s pozmeňujúcimi a doplňujúcimi návrhmi. Spoločná správa výborov bola schválená uznesením gestorského výboru č. 437 zo 14. marca 2023. Týmto uznesením výbor ma, týmto uznesením ma výbor zároveň poveril, aby som na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku. Pán predsedajúci, ďakujem pekne. Skončil som, otvorte, prosím, rozpravu.
Hanuliaková, Jana, poslankyňa NR SR (2023-11-16):
Ďakujem za pripomienky. Ja by som reagovala na kolegu Svobodu. Áno, ja súhlasím, že HLAS má vo svojich, vo svojej strane teda ľudí, ktorí sa venujú regiónom a regionálnemu rozvoju, a teda aj pána Kaliňáka, ktorý pôsobil v ZMOS-e. Len mňa trošku vystrašuje to, že aj na výbore prvé, čo bolo, že ideme diskutovať so ZMOS-om a úniou miest a SK8 a zas ideme len diskutovať a diskutovať a diskutovať a už diskutujeme skoro teda dvadsať rokov a mám pocit, že sme sa teda veľmi výrazne za posledné roky v regiónoch neposunuli. A na margo aj tých investícií alebo teda tých výjazdových rokovaní, kde boli nejaké investície, samozrejme, ja zase musím priznať, že určite tam boli niektoré aj dobré veci, ktoré sa spravili, ale ja som teda mala pocit, že veľakrát to naozaj boli spriaznení starostovia a starostky a myslím si, že ak sa robí takéto výjazdové rokovanie a idú sa tam dávať nejaké peniaze, malo by to stáť aj na nejakých teda dátach a na tom, čo ten región skutočne potrebuje, a aby tie výsledky boli potom aj naozaj zrejmé. Ďakujem.
Grendel, Gábor, podpredseda NR SR (2020-07-24):
Pán poslanec Blanár.
Susko, Boris, poslanec NR SR (2022-11-15):
Ďakujem pekne za slovo. Pán poslanec Saloň, veľmi dobre si poukázal na to, aký rozdiel je medzi tým, keď sme čelili migrácii v roku 2015 my, ako sme to zvládali, ako to teraz zvláda minister vnútra. Minister vnútra vo svojej obhajobe tu dnes v zásade plakal nad tým, že nemá dostatočné kapacity. No ja sa pýtam, koho je to chyba po dva a pol roku vládnutia, že nemá dostatočné kapacity. Koľkokrát a o koľko miliárd si táto vláda navýšila štátny rozpočet v roku 2020, 2021 a 2022? Myslím si, že tie zdroje sú dostatočné na to, aby si vedel aj rezort vnútra zabezpečiť kapacity na takéto krízové situácie. A keď už tie kapacity teda nie sú dostatočné, tak tu predsa máme aj ozbrojené sily. Je zaujímavé, že keď bolo treba vykonať celoplošné testovanie, tak zo dňa na deň sa nasadili všetky možné sily z ozbrojených síl, mali sme tu vojakov na každom rohu, ale dnes, keď treba chrániť hranice voči nelegálnej migrácii, tak zrazu tieto možnosti ako keby ani neboli a minister vnútra sa vyhovára na nedostatočné kapacity. Tomuto naozaj, naozaj nerozumiem. A pokiaľ si hovoril o tom, že tu nie je bezpečnostné riziko, áno, minister to spomínal v súvislosti s konfliktom v Sýrii, že týchto občanov nie je možné, možné tam vracať. Len treba si povedať, že kto sú títo migranti. Sú to sýrski občania, keď nemajú pasy, keď ich nevieme skontrolovať ich totožnosť a ich pôvod? Toto je asi základný, základný problém. Čiže oháňať sa tu medzinárodnými dohovormi o readmisii, ktoré, ktoré v súvislosti priamo so Sýriou toto zakazujú, asi tu nie je namieste, keď my nevieme overiť totožnosť týchto migrantov, keďže ani jeden z nich nemá, nemá platný cestovný doklad ani iný doklad.
Laššáková, Jana, podpredsedníčka NR SR (2012-12-07):
Na vystúpenie pána poslanca s faktickými poznámkami páni poslanci Érsek, Hraško, Šebej, Hlina, Vaľová, Fecko. Končím možnosť prihlásiť sa s faktickými poznámkami. Pán poslanec Érsek, nech sa páči.
Ďuriš Nicholsonová, Lucia, podpredsedníčka NR SR (2016-11-25):
Pán poslanec Beluský.
Grendel, Gábor, podpredseda NR SR (2022-03-17):
Dávam slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Tomášovi Lehotskému.
P. Hrušovský, predseda NR SR: (2003-12-12):
Návrh sme neschválili.
Švejna, Ivan, poslanec NR SR (2014-09-24):
Vážená predsedajúca, vážení kolegovia, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k návrhu zákona. Návrh spĺňa všetky náležitosti podľa rokovacieho poriadku. Súčasťou predloženého návrhu je stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval výbor pre financie a rozpočet, ústavnoprávny výbor a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre financie a rozpočet a odporúčam, aby predmetný návrh zákona výbory prerokovali do tridsať dní a gestorský do tridsaťdva dní. Pani predsedajúca, prosím, otvorte rozpravu.
P. Paška, predseda NR SR: (2009-06-15):
A teraz, dámy a páni, požiadam pána predsedu vlády Slovenskej republiky, aby sa nám prihovoril.
Szőllős, Ján, poslanec NR SR (2023-02-02):
Dajte, prosím, najprv hlasovať o bodoch 5 a 6 zo spoločnej správy, ktoré neboli vyňaté na osobitné hlasovanie, spoločne s odporúčaním gestorského výboru schváliť.
Grečková, Lea, poslankyňa NR SR (2014-01-31):
Pán predseda, v rozprave vystúpili štyria poslanci, nepodali žiadne návrhy, preto, prosím, dajte hlasovať o postúpení tohto návrhu zákona do druhého čítania.
Jurinová, Erika, podpredsedníčka NR SR (2013-03-22):
Pán poslanec Huba.
Viskupič, Jozef, poslanec NR SR (2016-09-13):
Pre mňa tá časť, kde si rozprával o spôsobe šírenia informácií, a tiež som sa tomu venoval vo svojom príspevku v rozprave, je aj z hľadiska motívov dokonca čím ďalej viacej jasná. Totižto nášmu predsedovi parlamentu v spoločnosti prischlo také označenie, že generátor náhodných slov, a ten, ten moment, kedy si nedáva pozor a keď číta, nepoužíva papier, je veľmi ťažko obhájiteľný, ak to niekto priamo tu a v priamom prenose natočí na akékoľvek zobrazovacie zariadenie, ktoré voľne, ktorými tu voľne disponujeme. By som chcel vedieť úmysel zákonodarcu, ak tie parlamentné laptopy, ktoré nám rozdali, otočíme takýmto spôsobom, zdvihneme a využijeme tú kameru, ktorú obsahujú, a to zariadenie, ktoré dávajú poslancovi k dispozícii, bude použité na to, že sprostredkuje to, že napríklad iba počas môjho vystúpenia bola, bol záznam, on-line záznam trikrát prerušený. Mám sedemnásť podnetov od občanov, ktorí sledovali toto vystúpenie, môžem citovať, Marek Plančák, Jozef Repka a tak ďalej, ktorí hovoria, že bolo vystúpenie trikrát prerušené, nebola to dostupnosť, nebola dostupnosť tej služby, keďže to rokovanie sledovali. A nielen ústavne nekonformné riešenie, že nám budú obmedzovať možnosť takýmto spôsobom sprostredkovať rokovanie Národnej rady, ale aj samotná technická dostupnosť týchto rokovaní je problém. De facto tam aj bol motív, prečo to odtiaľto šír... (Prerušenie vystúpenia časomerom.)
Laššáková, Jana, podpredsedníčka NR SR (2015-06-18):
Ďakujem pekne, pán podpredseda vlády. Zaujmite miesto určené pre navrhovateľov. A teraz prosím určeného spoločného spravodajcu z výboru pre obranu a bezpečnosť poslanca Milana Géciho, aby informoval Národnú radu o výsledku rokovania výborov o tomto návrhu vlády. Nech sa páči, pán spravodajca.
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 143, za 85, proti 38, 20 sa zdržali hlasovania. Konštatujem, že sme v treťom čítaní , preto otváram rozpravu a pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči, záverečné hlasovanie.
Petro, František, poslanec NR SR (2015-11-20):
Pán predseda, dajte, prosím, hlasovať o...
Pčolinský, Peter, podpredseda NR SR (2023-02-16):
Pán poslanec Vetrák.
Sulík, Richard, predseda NR SR (2011-03-31):
Ďakujem. Pán poslanec Solymos chce reagovať. Nech sa páči.
Hrušovský, Pavol, predseda NR SR (2012-02-03):
Nech sa páči, pán poslanec Mikolaj.
P. Paška, predseda NR SR: (2007-09-24):
(Hlasovanie.) 148 prítomných, 84 za, 63 proti, 1 sa zdržal. Konštatujem, že sme postúpili uvedený návrh zákona do druhého čítania. Ďalej, pani spravodajkyňa.
Šimečka, Michal, podpredseda NR SR (2023-12-15):
Ďakujem veľmi pekne. Pán poslanec Sabo.
Viskupič, Jozef, poslanec NR SR (2015-05-29):
Zaujal ma jeden bod a ja by som chcel inak vedieť, lebo si sa tu odvolával aj na poslancov SMER-u a oni dobre vedia, lebo veľa z nich sú starostovia z obcí, že prijali hlúposť. Totižto vieš na Slovensku naraziť aj na starostov za vládnu stranu, ktorí tvrdosť tohto zákona obišli a skončia na súde, kde bude tvrdosť tohto zákona uplatnená, pretože jednoducho to nedáva logiku. Ja by som chcel vedieť, že ten predkladateľ, ktorý to na tom ministerstve vypracoval, že koho vlastne počúval, kto bol ten podstatný moment, pretože on sa zakryl, a to chcem ešte v rozprave povedať, zakryl sa úplne, z môjho pohľadu až veľmi špinavo smernicou Európskej únie. Vysvetlenie tej smernice budem citovať, pretože komisára pre energetiku sme oslovili. A to, čo hovoríš, že je pre nich svet gombička, pre tých veľkých výrobcov tepla, oni sú nie v polohe, že svet je gombička, oni sú, arogantne vedia, že majú posledné eso. Prídu medzi ľudí na ich zasadnutie tej bytovej, tých vlastníkov bytov a nepríde tam ani tak pripravený, že keď sa ho ľudia pýtajú, čo nás vyjde teplo, keď chcete, aby sme sa vám na 20 rokov upísali, tak on im nevie povedať nič. Normálne, že nič, koľko ma stojí meter kubický, bude stáť vody teplej, koľko ma bude stáť vykurovanie. To nie je podstatné, ste regulovaní. Pritom druhý človek, ktorý chce urobiť, čiže je to ten kotlikár, ktorý im povie, že bude vás stáť voda toľkoto, toľkoto budete dávať do fondu opráv, za takéto peniaze a za takýto čas sa vám vie vrátiť investícia, toľkoto dáte na reguláciu, je do bodky... (Ukončenie vystúpenia časomerom.)
Hrnčiar, Andrej, podpredseda NR SR (2016-10-19):
Ďakujem. Končím možnosť nahlásiť sa s faktickými poznámkami. Nech sa páči, pán poslanec Madej.
Nicholsonová, Lucia, poslankyňa NR SR (2014-11-10):
Ďakujem pekne. Mne už je to až trápne to neustále opakovať, ale ľuďom nejde server Národnej rady, nemôžu nás sledovať on-line. Máme tu celý tím odborníkov, máme zaplatený internet. Ako on by mal počítať s takou kapacitou, s takým návalom, že ľudia sa budú zaujímať, čo sa deje v Národnej rade Slovenskej republiky. Ja už tu vystupujem, už asi tretíkrát s tým procedurálnym návrhom a je mi to už naozaj trápne, ale ľudia píšu toto, že: zabudnite na to, poslanci, choďte domov, keď sa neviete postarať ani o to, aby fungoval server; ako vy chcete spravovať túto krajinu? A ďalšie komenty. Takže ja vás veľmi pekne prosím, pani predsedajúca, ja viem, že vy teda priamo to neovplyvníte, ale skúste vyzvať kompetentných, nech okamžite zriadia nápravu, lebo tam vonku sú tisíce ľudí, ktorí to chcú a majú právo to sledovať. Ďakujem pekne.
Glváč, Martin, podpredseda NR SR (2019-10-24):
S faktickými poznámkami piati poslanci, končím možnosť prihlásiť sa. Pani poslankyňa Cigániková.
Zmajkovičová, Renáta, podpredsedníčka NR SR (2012-07-27):
Pán Záhumenský, chcete reagovať, pán poslanec?
P. Hrušovský, predseda NR SR: (2005-12-14):
(Hlasovanie.) 132 prítomných, 43 za, 42 proti, 47 sa zdržalo. Bod 55 sme neschválili.
Gál, Gábor, poslanec NR SR (2012-08-08):
Pán poslanec, sčasti máte pravdu, ale, viete, my sme to zobrali zas za kratší koniec. Keď sme tu mali problém s utajovanými skutočnosťami, že Ústavný súd vyriekol tiež vo svojom náleze, že tá úprava nie je v súlade s právnym poriadkom, tak sme spravili jednoduchú vec, spravili sme z toho zákona ústavný zákon. Teraz sme spravili síce nie ústavný zákon, ale iný, možno nie je to najlepšie riešenie, ale teraz sa nám zdá, že poďme do toho aj s možným rizikom. Nepovažujem to za najlepšie riešenie, ale za riešenie, ktoré musíme spraviť.
Bugár, Béla, podpredseda NR SR (2018-05-24):
No prepáčte, ani vy to nebudete.
Pellegrini, Peter, predseda NR SR (2023-12-08):
Prosím, prezentujme sa a hlasujme o návrhu výborov aj lehoty na prerokovanie tohto predmetného zákona. (Hlasovanie.) Prítomných 140 poslancov, za 124, proti boli 7, zdržali sa 8 poslancov, nehlasoval 1. Konštatujem, že sme tento návrh schválili. Ďalej budeme hlasovať o bode 28 programu, je to prvé čítanie o vládnom návrhu zákona, ktorým sa mení a dopĺňa zákon č. 18/1996 Z. z. o cenách, tlač 52. Prosím teraz pána spravodajcu z výboru pre financie a rozpočet poslanca Daniela Karasa, aby toto hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov , tlač 52.)
Benčík, Ján, poslanec NR SR (2020-11-03):
Naozaj je to paradoxné trochu reagovať na niekoho, kto tu nie je a navyše po dvoch týždňoch. Napriek tomu aspoň jedna taká malá poznámka. Pani Sulanová okrem veľkého množstva tých národniarskych mýtov spomenula jednu takú konkrétnu vec, že Andreja Hlinku zabásli ako Maďari, tak aj Česi. Tak ja by som sa k tomu druhému chcel vyjadriť, pretože ona spomenula účasť Andreja Hlinku na mierovej konferencii v Paríži, kde Andrej Hlinka ako človek, ktorý nebol skúsený v medzinárodnej politike, očividne sadol na lep istému maďarskému iredentistovi Františkovi Jehličkovi, ktorý ho tam vlastne zatiahol do týchto vecí. A vďaka tomu vlastne skončil potom neskôr vo väzení. A František Jehlička, myslím, že sa tak volal, tak skončil v žolde maďarskej vlády a na úteku z Maďarska.
Sulík, Richard, predseda NR SR (2011-07-07):
Prosím, hlasujte teraz o pridelení návrhu výborom. (Hlasovanie.) Prítomných 145 poslancov, hlasovalo 82 za, 3 proti, 58 sa zdržalo, 2 nehlasovali. Národná rada pridelila návrh tohto zákona výborom, určila gestorský výbor a príslušné lehoty. Ďakujem pekne. Pokračujeme o 14. hodine hodinou otázok. A procedurálny návrh, pán poslanec Kollár.
Pellegrini, Peter, predseda NR SR (2015-12-02):
Prezentujme sa a hlasujme o tomto návrhu. (Hlasovanie.) Prítomných 129 poslancov, za hlasovalo 38, proti bolo 9, zdržalo sa 82 poslancov. Tento návrh sme neschválili. Poprosím pána poslanca Vörösa, aby prišiel uviesť hlasovanie o bode 118 schváleného programu, ktorým je prvé o návrhu poslancov Lipšica a Matoviča na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1830). (Hlasovanie o návrhu poslancov Národnej rady Slovenskej republiky Daniela Lipšica a Igora Matoviča na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov , tlač 1830.)
Sulík, Richard, poslanec NR SR (2012-06-22):
Ďakujem pekne, pán predseda, za slovo. Takže, pán minister financií, dozvedeli sme sa práve z vašich úst, že... (Ruch v sále a výkrik: Minister zahraničných vecí.) Ja viem, ale mal to predkladať minister financií. Ja som sa doplietol, prepáčte. Takže, pán minister zahraničných vecí, práve sme sa z vašich úst dozvedeli, že názor nemeckého ministra zahraničných vecí a jeho konanie je tak na úrovni mimovládky. To, dúfam, že to chcel byť skôr taký bonmot ako výlet prezidenta do Japonska. No ale poďme teraz k podstatným, podstatným veciam. Celý deň včera sme, až teda vôbec niečo došlo na obhajobu eurovalu, hovorím, ide o polovicu štátneho rozpočtu, 6 mld. eur, tisíc eur na každého občana, čo chceme zadlžiť kvôli Španielsku, Grécku a neviem komu, tak včera sme sa dozvedeli, že musíme strčiť hlavu do slučky, nech nás to stojí čokoľvek, lebo musíme byť v nejakej prvej elitnej skupine. A pri prvej príležitosti, pri prvom náznaku nejakej príležitosti si nás nikto ani len nevšimne. Tak povedzte mi, ctení kolegovia zo SMER-u, aký zmysel má takto horlivo sa vnucovať do priazne Nemcom, keď ani len si nás na nejaké neformálne stretnutie nezavolajú? Nie je náhodou lepšie hájiť slovenské záujmy? Pán Paška, váš predseda vašej strany má plné ústa národnoštátnych záujmov najmä tu doma na Slovensku, ale v Bruseli akurát poslušne plní príkazy a je z neho vzorný správca východnej gubernie. Na toto ste išli do politiky?! Kolegovia, tak aspoň odsuňme to hlasovanie, preboha! Veď o týždeň sa môžeme kľudne ešte upísať šiestimi miliardami. Načo sa plašíme teraz? Načo si ideme práve dnes dolámať nohy? Prezident sa predsa z Japonska jedného dňa vráti. Ďakujem. (Potlesk).
Šimečka, Michal, podpredseda NR SR (2023-11-14):
Pán poslanec Zdenko Svoboda.
Laššáková, Jana, podpredsedníčka NR SR (2013-02-13):
Ďakujem, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Spravodajca? Nie. Prerušujem rokovanie o tomto bode programu. A teraz pristúpime k prvému čítaniu o návrhu poslancov Juraja Drobu a Martina Chrena na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. Návrh zákona má parlamentnú tlač 372. Návrh na jeho pridelenie na prerokovanie výborom je v rozhodnutí č. 350. Teraz dávam slovo poslancovi Jurajovi Drobovi, aby návrh zákona uviedol. Nech sa páči, pán poslanec, máte slovo. (Rokovanie o návrhu poslancov Národnej rady Slovenskej republiky Juraja Drobu a Martina Chrena na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 372.)
Jarjabek, Dušan, poslanec NR SR (2021-02-05):
Ďakujem pekne za slovo. Dámy a páni, vráťme sa k meritu veci, o ktorom hovoríme, a to je tá političnosť. Teraz budem hovoriť vašimi ústami a budem hovoriť vašimi argumentami. Vy ste tí, ktorí od začiatku, ktorí ste sem prišli, ste hovorili o apolitizácii určitých funkcií, hovorili ste o apolitizácii Ústavného súdu, súdnictva, ja neviem, novinárskej obce a všetkým, to vy ste sem zaviedli, toto. Dnes, keď budete, keď zvolíte doktora Lipšica za špeciálneho prokurátora, popriete všetko to, o čom ste doteraz hovorili, preto lebo doktor Lipšic. Prečo doktor Lipšic nie? Nikto ho nespochybňuje, ako teda ja určite nie, ako právnika, ako odborníka, profesne, lenže tu je jedna obrovská oveľa väčšia nedôvera v Lipšica, a to je tá, že on je politicky počmáraný, to je ten problém. Však on bol tuná jeden absolútne z najaktívnejších politických poslancov, kde teda prezentoval svoju politickú filozofiu. Nič v zlom, je to jeho právo, len tento človek nemôže byť v tejto chvíli na mieste špeciálneho prokurátora, lebo je politicky nedôveryhodný. Je nedôveryhodný politik tou druhou stranou, aké budú jeho rozhodnutia? Keď nebudú akceptované vzhľadom na jeho politickú minulosť nesmierne vyhranenú? On je proste absolútny politik a vy chcete z politika spraviť takéhoto šéfa špeciálnej prokuratúry a aby bol akceptovaný. Ja sa pýtam, bude akceptovaný všetkými alebo zhruba všetkými, alebo len koalíciou? To znamená vami. Nezabúdajte na to, čo ste napríklad hovorili o profesorovi Mamojkovi, ktorý bol na Ústavnom súde, a práve z tohto dôvodu ste žiadali a urobili ste naňho cez médiá taký pohon, že sa z takéhoto dôvodu, lebo bol politicky aktívny, musel vzdať predsedu, teda sudcu Ústavného súdu. A toto čo je? (Prerušenie vystúpenia časomerom.)
Blanár, Juraj, podpredseda NR SR (2021-05-11):
Ďakujem, pani poslankyňa. Ďalší v rozprave vystúpi pán poslanec Ján Ferenčák, nech sa páči, pán poslanec, máte slovo.
Osuský, Peter, poslanec NR SR (2014-05-15):
Ďakujem pekne, pani predsedajúca. No bolo to smutných 40 minút. Bolo to 40 minút, ktoré sú jedným z hlavných prameňov toho, čo v spoločnosti panuje, blbej nálady, bez nádeje na poli spravodlivosti, čoho výsledkom sú voľby, v ktorých vrece zemiakov porazí v zápase o župana stredoslovenského Bystrického kraja kandidáta vládnej strany. To všetko sa odvíja (a nie nezanedbateľným podielom) i od toho, čo tu teraz čítal ako keby z výsledkovej listiny Ľubo Galko. My sa nemôžeme diviť, aký majú občania postoj a dôveru k fungovaniu spoločnosti, ak pán generálny prokurátor pošle svojho zástupcu s touto prezentáciou. Tento návrh a toto vymenovanie a čítanie z výsledkovej listiny by bolo smutné, i keby bolo prebiehalo v súdnej sieni, lebo toľko poškodzovania spravodlivosti, ako tu za 40 minút zaznelo, sa zriedka nájde na kope. My, samozrejme, nemôžeme podporiť takéhoto kandidáta. Voľba Dušana Kováčika po súhrne toho, čo neurobil, je morálne rovnaký nonsens, ako navrhnúť Lancea Armstronga na doživotnú Cenu fair play.
M. Vášáryová, poslankyňa: (2008-07-04):
Viete, pán Rafaj, ja nemám vo zvyku analyzovať, kde, kto je zamestnaný, aký má rodinný vzťah s kým, to prenechávam eštebákom a udavačom. Ja som chcela povedať jednu vec, že nerozumiem útokom na ÚPN a považujem kroky pána ministra spravodlivosti za zneisťovanie práce ľudí, ktorí sú v ÚPN. To je prvá vec, ktorú som povedala. Druhá vec, ktorú ste si nevšimli, čo som povedala, že zrejme z tejto správy vyplýva, že ÚPN by potrebovala niektoré legislatívne dotiahnutia, nakoniec vy tiež ste ich spomínali. A nesmieme proste túto správu len tak nechať prejsť a ako legislatívci si toto nevšimnúť. To bola druhá vec, ktorú som povedala. A tretia vec, som povedala, že ja obhajujem existenciu ÚPN pred útokmi niektorých členov tejto vlády, ktorá dnes vládne, pretože si myslím, že ÚPN potrebujeme. A hovorila som o pánovi Petranskom v tomto zmysle pravdu, lebo je to na mojom blogu už rok a nikto sa proti tomu nepostavil, len preto, aby ste si nemysleli, že snáď obhajujem toto vedenie ÚPN. To bolo všetko.
Viskupič, Jozef, poslanec NR SR (2013-02-08):
Ďakujem kolegom za faktické poznámky. K pánovi predsedovi výboru Jarjabkovi. Áno, v duchu tom, v ktorom sa tá debata vlastne viedla doteraz, ako keby východiskom aj tvojho prejavu bolo to, že ide o rušenie fondov. A ak sa teda stotožníme s tým, že jeden z pilierov financovania by mal zmiznúť, tak možnože skutočne sa dá z tohto východiska vychádzať, či o rušenie ide alebo nie. To bolo aj obsahom toho môjho vystúpenia. A možnože v záverečnej reči dostaneme aj naň odpoveď. Čo sa týka pani poslankyne Vášáryovej, poviem len jednu poznámku k populizmu. Ja si pamätám, ja som štandardne dlhodobejší volič, než som aktívny v politike. Priamo ja sám, SDKÚ, vaše programy veľmi dobre poznám. A práve preto hovorím, že práve pri tomto bode, keďže tomu som sa aj profesijne venoval, som to študoval, ma zaujímalo v tom programe dlhodobo, že vždy ponúkate alebo snažili ste sa ponúkať pri riešení a otvorení otázky aj to B, otvorili ste A, povedali ste B. Tu asi, mám pocit, treba urobiť najprv zmenu zákona a až potom hovoriť o tom, či existuje nejaká neoprávnená daň alebo neexistuje neoprávnená daň. Ak to urobíme inak, tak najprv zrušíme fondy, pretože nebude jeden pilier financovania, a potom sa budeme baviť o tom, či ich nejakým spôsobom potrebujeme. Ja som len preto hovoril, aby sme nezačínali zo zlého konca, lebo rušenie nejakej daňovej povinnosti je vždy populárne. Je preto ten populizmus a... (Prerušenie vystúpenia časomerom.)
Galko, Ľubomír, poslanec NR SR (2024-01-19):
Ďakujem pekne. Kolegyňa pani Marcinková, veľmi správne upozornila na absurdnosť toho, že čoho sme tu svedkami. Nám doslova horí pod zadkom, hej. Deti v reedukačných zariadeniach žijú v absolútne nehumánnych podmienkach, o konkrétnych prípadoch sme sa dozvedeli zo správy generálneho prokurátora a my tu už dni a týždne riešime to, ako zabrániť tomu, aby niekoľko smeráckych politikov a smeráckych politikov a smeráckych oligarchov a smeráckych nominantov neskončilo vo väzbe a zároveň to, aby boli smerácki kumpáni typu Kočner a Kováčik a im podobní z tej väzby vypustení čo najskôr. Druhá poznámka sa týka samotného skráteného legislatívneho konania a hrozby z neho vyplývajúcej, o ktorej hovorila pani Marcinková, ktorá tkvie práve v tej absencii odbornej debaty. Ako pri všetkej úcte k nám všetkým poslancom, každý máme svoju odbornosť, ale my nie sme tvrdí legislatívci aspoň teda väčšina z nás určite nie. A treba pripomenúť, že na ministerstvách, úradoch, orgánoch štátnej správy sú buď jednotlivci, alebo celé tímy, ktoré sa špecializujú a roky sa špecializujú na tvorbu legislatívy, a to sú ľudia experti, ktorí sú účastní mimorezortného pripomienkového konania a v značnej, dovolím si povedať, rozhodujúcej miere ovplyvňujú definitívny obsah jednotlivých zákonov. My tu môžeme rozprávať, diskutovať v pléne dni, týždne, mesiace, ale ani mesiac našej diskusie tu nenahradí nejaké odborné pripomienkovania a výmenu informácií medzi predkladateľom a medzi odborníkmi nejakej inštitúcie v MPK, ktorá sa do tohto konania zapojí. Čiže reči typu, že veď sa o tom bude diskutovať tak dlho ako doteraz o ničom, to budú, že to bude normálne konanie, to je obyčajné zavádzanie a pán Fico, ako nech si... (Prerušenie vystúpenia časomerom. Potlesk.)
Hrnčiar, Andrej, podpredseda NR SR (2017-05-19):
Pán poslanec Fecko.
Stančík, Andrej, poslanec NR SR (2021-11-26):
Ďakujem za slovo. Samozrejme, že ten zámer je marihuana, celý čas sme sa o tom bavili, toto bolo vyslovene požiadavka odborníkov, ľudí, ktorí sa, či z polície, alebo z ministerstiev, aby sa to nerozlišovalo. Každopádne, ak je tam tá vôľa podporiť to iba v prípade toho, že tam vyjmeme marihuanu, tak si myslím, že prvé čítanie je o zámere. A okrem toho, že by sa to mohlo prepracovať, je tam určite možnosť aj pozmeňujúceho návrhu a ja si myslím, že by sme sa určite vedeli dohodnúť na tom, že by sme toto zapracovali v prípade posunutia do prvého čítania. Ďakujem.
Sulík, Richard, predseda NR SR (2011-02-02):
Ďakujem pekne. Otváram k tomuto bodu rozpravu. Nedostal som žiadnu písomnú prihlášku. Pýtam sa, či sa niekto chce prihlásiť ústne. Nie. Vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Nie. Spravodajkyňa? (Reakcia spravodajkyne.) Očividne tiež nie. Prerušujem rokovanie o tomto bode programu. Podľa programu teraz nasleduje bod č. 30. Ako som však hovoril s pánom Paškom, tak chcel by som predložiť návrh, že dnešnú schôdzu ukončíme a budeme pokračovať zajtra o 9.00 hodine ráno bodom č. 19, ktorý už bol v minulosti dohodnutý, je to bod, ktorý predkladá minister školstva, a potom bodom č. 30. A ešte posledná vec. Bod č. 40 bude zaradený na utorok po bodoch pána ministra vnútra. Je to bod Zákonník práce. Chcem sa spýtať, či je všeobecný súhlas s týmto návrhom? (Súhlasná reakcia pléna.) Ďakujem vám pekne. A prajem vám pekný večer, kolegovia, dovidenia. (Prerušenie rokovania o 18.51 hodine.)
Paška, Pavol, predseda NR SR (2014-11-08):
Pán poslanec Hudacký.
J. Burian, poslanec: (2007-06-19):
Uvedený návrh bol doručený poslancom Národnej rady v stanovenom termíne, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa má uskutočniť prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho na rokovanie 11., teda dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Ďakujem, vážený pán predseda, otvorte rozpravu k tomuto zákonu.
Šeliga, Juraj, podpredseda NR SR (2020-11-12):
Ďakujem pekne. Vyhlasujem päťminútovú prestávku. Potom budeme hlasovať. Samozrejme, pán poslanec Suja, ešte predtým procedurálny návrh, nech sa páči.
Kolesík, Andrej, poslanec NR SR (2011-05-24):
Ďakujem, pán predsedajúci. Rovnako i mne dovoľte, vážený pán kolega, poďakovať za vaše vystúpenie. Ja si myslím, že tento návrh zákona, ktorý je, žiaľ, už v druhom čítaní, je jednoznačne maďarizačný. Veľmi jasne ste to pomenovali. Podľa môjho názoru je tento zákon prvým krokom strany Most – Híd na dlhej a vytrvalej ceste, na ktorej konci je slovné spojenie, ktoré sa bojím vysloviť, Orbánovi podriadená a lojálna územná autonómia. Rovnako trvám na tom, že tento zákon je výsledkom práce novodobej maďarskej iredenty. A ešte raz, ja vám prečítam, čo znamená slovo iredenta, pretože nemám pocit a nie som presvedčený, že by ste jeho pravý význam poznali. „Iredenta je šovinistické hnutie za pripojenie časti štátneho územia obývaného národnostnou menšinou ku štátu, ktorého štátotvorným národom je národ, ku ktorému sa menšina hlási.“ Je to jasné, stručné, výstižné tak ako návrh novely tohto zákona. Ďakujem.
B. Bugár, podpredseda NR SR: (2004-06-24):
(Hlasovanie.) Prítomných 138 poslancov, za návrh 136, zdržal sa 1, nehlasoval 1. Konštatujem, že návrh zákona sme schválili. S procedurálnym návrhom sa hlási pán poslanec Maxon. Nech sa páči. M. Maxon, poslanec: Ďakujem pekne za slovo. Pán predsedajúci, chcel by som vzniesť námietku voči hlasovaniu č. 100. Som presvedčený, že som hlasoval proti tomu návrhu ústavného zákona. A som vykázaný v kolónke nehlasoval.
Číž, Miroslav, podpredseda NR SR (2015-05-13):
Ďakujem. Pýtam sa pani spravodajkyne, či chce zaujať stanovisko. (Reakcia spravodajkyne.) Má slovo.